ભીમા કોરેગાંવ ભાજપ માટે પાણી પહેલા પાળ બાંધવાની ક્ષણો હતી. પૂણેમાં ભીમ કોરેગાંવની જયંતી (ઇપીડબ્લ્યુ, 6 જાન્યુઆરી 2018)ની પહેલા એલ્ગર પરિષદમાં ડાબેરી સુધારાવાદી પરિબળો દ્વારા ભાજપના શાસનને "નવી પેશવાઈ" તરીકે રજુ કરાયું અને તે એક શક્તિશાળી રાજકીય રૂપક છે. જેનો ઉપયોગ નીચલી જાતિઓની રેલીઓને હિન્દુત્વવાદી પરિબળો સામેની ગણાવવામાં થઈ શકે છે. મહારાષ્ટ્ર જેવા રાજ્યમાં, જાતિવિરોધી ચળવળ અને કાઉન્ટરકલ્ચરનો ઇતિહાસ ઘણો લાંબો રહ્યો છે. આ રૂપક સંઘ પરિવારના ભાગ્ય પર અવળી અસર કરી શકે છે અને દેશના અન્ય ભાગોમાં ફેલાય એમ પણ બને. ભીમા કોરેગાંવ પછી સરકારે જેમ જ્વાળાઓને ઠારવાનો પ્રયાસ કર્યો તેમ આંબેડકરવાદી જૂથો અને પક્ષો ફરી સજીવન થયા અને તે મહારાષ્ટ્રના રાજકારણના કેન્દ્રમાં આવી બેઠા. વધુમાં, ટોળાની હિંસાના કેસમાં દલિતોને ઢસડીને શાસક પક્ષ હિન્દુત્વવાદી જૂથોની ભૂમિકા હિંસાને ઉત્તેજન આપવાની હતી એવું છુપાવવા માંગે છે. ભીમા કોરેગાંવ હિંસાના કથિત માસ્ટર માઇન્ડો સંભાજી ભીડે અને મિલિંદ એકબોટની ધરપકડની સામે મુંબઈ અને કોલ્હાપુરમાં છેલ્લાં બે મહિનામાં મોટી રેલીઓ અને પ્રતિ-રેલીઓ જોવા મળી છે. આમ અહી તેની પાછળની અંતિમવાદીઓ અને એન્ટિ-સ્ટેટ ચળવળનો પ્રચાર કરીને ભીમા કોરેગાંવની બહાર એ વિચાર ફેલાવવાનો પ્રયાસ થઈ રહ્યો છે કે આંતરિક ટેન્શન ઉભુ કરીને દલિત ગુસ્સામાં કાણું પાડી દેવું.